b"\n_START_ARTICLE_\nDiab\xc3\xb2lica de Gr\xc3\xa0cia\n_START_SECTION_\nHist\xc3\xb2ria\n_START_PARAGRAPH_\nLa Diab\xc3\xb2lica t\xc3\xa9 el seu origen en els Diables de Gr\xc3\xa0cia, nascuts l'any 1981 a proposta de Jordi Cubillos. Tanmateix aquesta colla es va dividir en dos l'any 1982, despr\xc3\xa9s de l'escissi\xc3\xb3 d'un part dels seus membres.  Aix\xc3\xad doncs, per una banda es pass\xc3\xa0 anomenar la primera com a Colla Vella de Diables de Gr\xc3\xa0cia, amb una tend\xc3\xa8ncia tradicionalista del costum (model penedesenc), i per l'altre, es formaria la Diab\xc3\xb2lica de Gr\xc3\xa0cia, amb una tend\xc3\xa8ncia renovadora, que adoptaria aquest nom el 1984. Aquest esperit renovador es plasm\xc3\xa0 en la incorporaci\xc3\xb3 de dones a la colla, la participaci\xc3\xb3 en correfocs i en un enfocament m\xc3\xa9s espectacular en els jocs de foc i p\xc3\xb3lvora on l'est\xc3\xa8tica d'aquesta pren relleu (model barcelon\xc3\xad)._NEWLINE_L'any 2006, a m\xc3\xa9s de canviar el logo i la vestimenta, tamb\xc3\xa9 s'incorporar\xc3\xa0 a la colla una secci\xc3\xb3 de tabals. El 20 d'octubre de 2012 la Colla celebr\xc3\xa0 el seu trent\xc3\xa8 aniversari com a Colla amb un correfoc especial per la Vila acompanyats.\n_START_SECTION_\nSeccions\n_START_PARAGRAPH_\nLa colla es divideix en diferents seccions les quals tenen una tasca concreta en cada cas. La colla disposa de dues figures principals que s\xc3\xb3n Llucifer i la Diablessa, ambdues amb un ceptrot, el del primer amb un 42 punts de focs i el de la segona amb 19. Aquests s\xc3\xb3n acompanyats per una comitiva de diables amb maces. Finalment, existeix la secci\xc3\xb3 dels tabalers que se subdivideixen per instruments: bombo, caixes, greus, mitjos i timbales."